Eelvitamiinid
Eelvitamiinid ehk provitamiinid on väga erineva struktuuriga orgaanilised biomolekulid, ka looduslike vitamiinide algvormid, mis muundatakse organismides toimivateks bioaktiivseteks vitamiinideks. Kui toidus on piisavalt mingi vitamiini eelühendit ehk eelvitamiini, suudab organism seda vitamiini ise sünteesida. Eelvitamiinide hulka ei kuulu valgud, rasvad, süsivesikud, vesi, mineraalid, elektrolüüdid ja soolad. Eelvitamiinid on erinevate organismide jaoks erinevad.